gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8262, del 27-03-2018 (2018/3065)

Extracte de la Resolució de 23 de març de 2018, del rector, per la qual es convoquen els Premis d'Art i Recerca relacionats amb l'Esport de la Universitat Politècnica de València.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   8262

Data del DOGV
:   27-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3065


Data del document
:   23-03-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 23 de març de 2018, del rector, per la qual es convoquen els Premis d'Art i Recerca relacionats amb l'Esport de la Universitat Politècnica de València. [2018/3065]  
BDNS (identif.): 391208.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans):  
  
Primer. Participants  
Poden participar totes aquelles persones de la comunitat universitària que complisquen els requisits següents referits al curs 2017-2018:  
- Alumnat de grau oficial de la UPV.  
- Alumnat de màster oficial de la UPV.  
- Alumnat de doctorat de la UPV.  
- PAS i PDI de la UPV.  
  
Segon. Objecte  
L'objecte d'aquesta convocatòria és premiar les millors pintures, escultures, treballs de fi de grau, treballs de fi de màster o tesis doctorals que tinguen relació amb el món de l'esport, i en particular amb l'esport de la Universitat Politècnica de València.  
  
Tercer. Bases reguladores  
Accessibles en:  
www.upv.es/adep  
  
Quart. Premis  
Pintura:  
1r premi: 1.000 euros.  
2n premi: 600 euros.  
3r premi: 400 euros.  
Escultura:  
1r premi: 1.200 euros.  
Treballs de fi de grau:  
1r premi: 800 euros.  
Treballs de fi de màster oficial o tesi doctoral  
1r premi: 1.000 euros.  
  
Cinqué. Termini de presentació de sol·licituds  
El termini de presentació de sol·licituds estarà obert des de l'endemà de la publicació d'aquest extracte en el Diari Oficial de la Generalitat Valenciana fins al 19 d'octubre de 2018 a les 14.00 hores.  
  
València, 23 de març de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8207, del 08-01-2018 (2017/11879)

Nomenament de funcionàries de carrera.
--------------------------------------

### Dades del document

Número de DOGV
:   8207

Data del DOGV
:   08-01-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/11790


Data del document
:   05-12-2017

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * funcionari

Nomenament de funcionàries de carrera. [2017/11630]  
De conformitat amb l'article 62.1.b del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, després de la superació del corresponent procés selectiu es fan públics els nomenaments següents.  
  
Per Decret d'Alcaldia número 2880, de 13 de novembre de 2017, van ser nomenades funcionàries de carrera pertanyents a l'escala d'administració general, subescala de gestió, classe tècnica mitjana, grup A, subgrup A2, amb data d'efecte dia 15 de novembre de 2017, les següents opositores que superaren les proves: Amparo Toboso Boix, Ángeles Paz Navarro Gimeno, Consuelo Vicente Tornero, Belén Rodríguez Rubio, Josefa Benavent Ferri i María Mercedes Griñó Pales.  
Cosa que es fa pública perquè se'n prenga coneixement en compliment de la legislació vigent.  
  
Quart de Poblet, 5 de desembre de 2017.- La alcaldessa: Carmen Martínez Ramírez.
Diari Oficial de la Generalitat Valenciana


Sumari del DOGV 8327, del 28-06-2018 (2018/6124)

Notificació de la sentència dictada en el procediment de modificació de mesures número 958/2016.
------------------------------------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6124


Organisme emissor
:   Jutjat de Primera Instància Número 1 d'Elda

Tipus de document
:   Edicte

Notificació de la sentència dictada en el procediment de modificació de mesures número 958/2016. [2018/6124]  
Judici de família. Modificació de mesures supòsit contenciós número 958/2016.  
En el judici a què es fa referència, s'ha dictat la resolució que, literalment, és com es diu:  
  
«Sentencia número 202/2017  
Jutge que la dicta: Jorge Martínez Puigcerver.  
Lloc: Elda.  
Data: 19 de desembre de 2017.  
Part demandant: Vicente Sánchez Ruiz.  
Procurador: Luis Andrés Pastor Oleaga.  
Part demandada: Inmaculada Pastor Pérez.  
Objecte del judici: modificació mesures no consensuades.  
Dispositiva  
Estime la demanda i es modifica la Sentència número 43/2009, dictada en el procés de guarda, custòdia i aliments número 72/2009, pel que fa a la pensió alimentària que ha de pagar el demandant, Vicente Sánchez Ruiz, a la demandada, Inmaculada Pastor Pérez, per al manteniment del fill comú [...], que es fixa, a partir del mes de gener de 2018, en 180 euros mensuals, periòdicament actualitzables d'acord amb la variació anual de l'índex de preus al consum.  
Mode d'impugnació: mitjançant un recurs d'apel·lació davant de l??Audiència Provincial d'Alacant (art. 455, LECn).  
El recurs es podrà interposar per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2, LECn).  
Per a l'admissió del recurs, la part recurrent haurà de constituir el dipòsit de 50 euros en el compte de dipòsits i consignacions obert a nom del jutjat, que cal acreditar en el terme de dos dies, amb l'advertència que, si no ho fera ni ho acreditara, es dictarà una interlocutòria que pose fi al tràmit del recurs i quedarà ferma la resolució impugnada (disposició addicional quinzena de la Llei orgànica del poder judicial introduïda per Llei orgànica 1/2009, de 3 de novembre, BOE 04.11.2009).  
  
Aquesta és la sentència, que pronuncie, mane i firme.»  
  
En atenció al desconeixement de l'actual domicili o la residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el Diari Oficial de la Generalitat Valenciana.  
  
  
Elda, 20 de juny de 2018.- El lletrat de l'Administració de justícia: José Carlos Tomé Tamame.
Diari Oficial de la Generalitat Valenciana


Sumari del DOGV 8311, del 06-06-2018 (2018/5168)

Notificació de la sentència dictada en el procediment ordinari número 870/2016.
-------------------------------------------------------------------------------

### Dades del document

Número de DOGV
:   8311

Data del DOGV
:   06-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5168


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el procediment ordinari número 870/2016. [2018/5168]  
En el judici ordinari número 870/2016, a instàncies de BMW Bank GMBH contra Jorge Tobaruela Padilla i SPM Gestión de Servicios, SL, s'ha dictat sentència la part dispositiva de la qual diu:  
  
«Dispose  
Estime la demanda formulada per la procuradora María José Sanz Benlloch en nom i representació de BMW Bank GMBH, Sucursal a Espanya contra SPM Gestión de Servicios, SL, i contra Jorge Tobaruela Padilla, i condemne els demandats a pagar solidàriament, a l'actora, la suma de díhuit mil dos-cents vint-i-tres euros amb trenta-un cèntims (18.223,31 ?) euros, més els interessos de mora pactats en el contracte des del tancament del compte el 23 de gener de 2014 fins al total i efectiu pagament. Amb imposició de costes processals als demandats.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455, LECn).  
Aquesta és la sentència, que pronuncie, mane i firme.»  
  
I perquè servisca de notificació de sentència al demandat Jorge Tabaruela Padilla, que es troba en parador ignorat, expedisc aquest edicte.  
  
València, 9 de març de 2018.- La lletrada de l'Administració de justícia: Yolanda Giménez Ponce.
Diari Oficial de la Generalitat Valenciana


Sumari del DOGV 8260, del 23-03-2018 (2018/2892)

Formalització del contracte número CNMY17/CD81S/83. Contracte d'assegurança per a assistència sanitària dels auxiliars de conversa per al curs escolar 2017-2018.
-----------------------------------------------------------------------------------------------------------------------------------------------------------------

### Dades del document

Número de DOGV
:   8260

Data del DOGV
:   23-03-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/2892


Data del document
:   12-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte de serveis
    * adjudicació de contracte administratiu

Formalització del contracte número CNMY17/CD81S/83. Contracte d'assegurança per a assistència sanitària dels auxiliars de conversa per al curs escolar 2017-2018. [2018/2892]  
1. Entitat adjudicadora  
a) Organisme: Conselleria d'Educació, Investigació, Cultura i Esport.  
b) Dependència que tramita l'expedient: Servei de Contractació.   
c) Número d'expedient: CNMY17/CD81S/83.  
  
2. Objecte del contracte  
a) Tipus de contracte: contracte de serveis.  
b) Descripció de l'objecte: contracte d'assegurança per a assistència sanitària dels auxiliars de conversa per al curs escolar 2017-2018.  
c) Lots: no.  
d) Publicació: Diari Oficial de la Generalitat Valenciana núm. 8169, de 14 de novembre de 2017.  
  
3. Tramitació, procediment i forma d'adjudicació  
a) Tramitació: ordinària i anticipada.  
b) Procediment: un criteri.  
c) Forma: obert.  
  
4. Pressupost de licitació.  
181.641,60   
  
5. Formalització  
a) Data: 15 de gener de 2018.  
b) Contractista:  
Mapfre España 145.656,00 euros IVA exclòs.  
  
València, 12 de febrer de 2018.- El conseller d'Educació, Investigació, Cultura i Esport, p. d. (R 26.10.2016; DOGV 7906), el sotssecretari: José Villar Rivera.
Diari Oficial de la Generalitat Valenciana


Sumari del DOGV 8286, del 03-05-2018 (2018/3764)

Notificació de la sentència dictada en el judici verbal número 649/17.
----------------------------------------------------------------------

### Dades del document

Número de DOGV
:   8286

Data del DOGV
:   03-05-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3764


Organisme emissor
:   Jutjat de Primera Instància Número 3 de Llíria

Tipus de document
:   Edicte

Notificació de la sentència dictada en el judici verbal número 649/17. [2018/3764]  
Demandant: Manuel Garibo Tomás i Mª Isabel García Tamarit.  
Demandada: Laura Ferrer Frechina  
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i partit judicial, faig saber que en aquest jutjat al meu càrrec se segueixen les actuacions de judici verbal (250.2) [VRB] - 000649/2017 a instàncies de Manuel Garibo Tomás i Mª Isabel García Tamarit contra Laura Ferrer Frechina, en què s'ha dictat una sentència que té la part dispositiva del següent tenor literal:  
  
«Estime la demanda presentada per Manuel Garibo Tomás i María Isabel García Tamarit i condemne la part demandada, Laura Ferrer Frechina, que abone a la part actora la quantitat de 1.563,04 euros, més els interessos legals a comptar des de la data d'interposició de la demanda, tot això amb imposició a costes processals a la part demandada.  
  
Pronuncieu aquesta sentència en audiència pública i notifiqueu-la a les parts, fent-los saber que és ferma.  
Així ho dispose, mane i firme Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
  
Atés que la demandada, Laura Ferrer Frechina, es troba en parador ignorat, expedisc aquest edicte a fi que li valga de notificació de forma deguda.  
  
  
Llíria, 16 d'abril de 2018.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8301, del 23-05-2018 (2018/4297)

Oferta d'ocupació publica per a l'any 2017.
-------------------------------------------

### Dades del document

Número de DOGV
:   8301

Data del DOGV
:   23-05-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/4297


Data del document
:   24-04-2018

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * concurs administratiu

Oferta d'ocupació publica per a l'any 2017. [2018/4297]  
Pel Decret d'Alcaldia número 2227, d'11 de desembre de 2017, d'aquest ajuntament, s'ha disposat el següent:  
  
Primer. Aprovar l'oferta d'ocupació pública per a l'any 2017, en els termes següents.  
Província: Alacant.  
Corporació: Ajuntament de Sant Vicent del Raspeig.  
Número codi territorial: 03/122.  
  
  
Funcionaris. Places reservades a torn lliure  
  
Escala d'administració especial  
  
Denominació Agent de policia local  
Subgrup C1  
Classificació Subescala serveis especials. Cos policia local. Escala bàsica  
Nombre de places 2  
  
  
Denominació Enginyer tècnic en obres públiques  
Subgrup A2  
Classificació Subescala tècnica mitja  
Nombre de places 1  
  
  
Denominació Treballador social  
Subgrup A2  
Classificació Subescala tècnica mitjana  
Nombre de places 3  
  
  
Denominació Zelador d'obres  
Subgrup C2  
Classificació Subescala serveis especials. Personal d'oficis  
Nombre de places 1  
  
  
  
Funcionaris. Places reservades a torn de mobilitat  
  
Escala d'administració especial  
  
Denominació Agent de policia local  
Subgrup C1  
Classificació Subescala serveis especials. Cos policia local. Escala bàsica  
Nombre de places 1  
  
  
  
Funcionaris. Places reservades a torn de promoció interna  
  
Escala d'administració especial  
  
Denominació Oficial de policia local  
Subgrup C1  
Classificació Subescala serveis especials. Cos policia local. Escala bàsica  
Nombre de places 1  
  
  
Denominació Oficial 1a. Manteniment  
Subgrup C1  
Classificació Subescala serveis especials. Personal d'oficis  
Nombre de places 1  
  
  
Denominació Oficial manteniment  
Subgrup C2  
Classificació Subescala serveis especials. Personal d'oficis  
Nombre de places 1  
  
  
Denominació Auxiliar de serveis  
Subgrup C2  
Classificació Subescala serveis especials. Comeses especials  
Nombre de places 1  
  
  
  
Segon  
Publicar aquest acord en forma reglamentària, remetre'n una còpia a l'Administració General de l'Estat i publicar en el Butlletí Oficial de la Província d'Alacant i Diari Oficial de la Generalitat Valenciana i es faculta, si és el cas, el regidor delegat de Recursos Humans tan àmpliament com en dret procedisca per a l'execució corresponent.  
  
Sant Vicent del Raspeig, 24 de abril de 2018.- L'alcalde: Jesús Javier Villar Notario.
Diari Oficial de la Generalitat Valenciana


Sumari del DOGV 8291, del 10-05-2018 (2018/4593)

ACORD de 4 de maig de 2018, del Consell, pel qual s'autoritza una transferència de crèdits del capítol 6, Inversions reals, del programa 422.20, Ensenyament Primari, al programa 454.10, Promoció cultural, patrimoni artístic i museus, ambdós gestionats per la Conselleria d'Educació, Investigació, Cultura i Esport, per import d'1.512.320,11 euros. Expedient 09.001/18-026.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/4593


Data del document
:   04-05-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 de maig de 2018, del Consell, pel qual s'autoritza una transferència de crèdits del capítol 6, Inversions reals, del programa 422.20, Ensenyament Primari, al programa 454.10, Promoció cultural, patrimoni artístic i museus, ambdós gestionats per la Conselleria d'Educació, Investigació, Cultura i Esport, per import d'1.512.320,11 euros. Expedient 09.001/18-026. [2018/4593]  
  
La Conselleria d'Educació, Investigació, Cultura i Esport, a través de la Direcció General de Cultura i Patrimoni, té previst dur a terme determinades obres i actuacions necessàries en immobles del patrimoni cultural valencià entre les quals s'inclouen el Castell i la Nau de tallers a Sagunt, el Palau dels Milà i Aragó a Albaida, la Casa Gadea a Altea, el Centre del Carme, la Torre dels Coloms del Monestir de la Murta a Alzira. Per a això resulta necessari incrementar la dotació per a inversions del programa 454.10, Promoció cultural, patrimoni artístic i museus. Per a finançar aquest increment la conselleria esmentada planteja transferir disponibilitats del mateix capítol d'inversions del programa 422.20, Ensenyament Primari.  
D'acord amb l'anterior, i en virtut del que disposen els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 4 de maig de 2018,  
  
  
ACORDA  
  
Primer  
Autoritzar una minoració de crèdit en l'aplicació 36.23.68.490.80.4 per import d'1.512.320,11 euros.  
  
Segon  
Autoritzar un augment de crèdit en l'aplicació 75.82.74.962.53.3 per import d'1.512.320,11 euros.  
  
València, 4 de maig de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8268, del 06-04-2018 (2018/2605)

Resolució de 6 de març de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000496/2017 per a comparéixer en la via jurisdiccional.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/2605


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 6 de març de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000496/2017 per a comparéixer en la via jurisdiccional. [2018/2605]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents:  
Centro Privado de Formación Profesional Almi  
2. Interessats:  
Afectats per la interposició del present recurs en l'expedient administratiu.  
3. Descripció:  
Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior (DOGV 8044, 20.05.2017).  
  
4. Referència del Tribunal:  
Procediment ordinari núm. 4/000496/2017  
NIG: 46830-98-1-0303-5329800.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 6 de març de 2018. El director general de Centres i Personal Docent: José Joaquín Carrión Candel.
Diari Oficial de la Generalitat Valenciana


Sumari del DOGV 8308, del 01-06-2018 (2018/5344)

Extracte de la Resolució de 23 de maig de 2018, del rector, per la qual es convoquen 4 beques d'ajuda a matrícula, per a estudis de segon curs de Màster-2.ª edició Programa de beques per a la formació de professionals Càtedra Torrecid.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5344


Data del document
:   23-05-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 23 de maig de 2018, del rector, per la qual es convoquen 4 beques d'ajuda a matrícula, per a estudis de segon curs de Màster-2.ª edició Programa de beques per a la formació de professionals Càtedra Torrecid. [2018/5344]  
BDNS (identif.): 401257.  
  
De conformitat amb el previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions   
http://www.pap.minhap.gob.es/bdnstrans  
  
Primer. Beneficiaris  
Podran participar:  
- Alumnes que cursen primer curs de màster durant el curs acadèmic 2017/2018, en la Universitat Politècnica de València, en el Màster de referència corresponent a l'accés del segon curs de:  
Màster Universitari en Enginyeria Industrial de la ETSE. Industrials o del  
Màster Universitari en Enginyeria Química de la ETSE. Industrials o del  
Màster Universitari en Enginyeria de Camins, Canals i Ports de la ETSE Camins, Canals i Ports.  
Que complisquen els requisits exigits en les bases per a l'ajuda de matrícula.  
  
Segon. Objecte  
L'objecte d'aquesta convocatòria és fomentar els estudis de postgrau dels alumnes de la Universitat Politècnica de València.  
  
Tercer. Bases reguladores  
Accessibles en http://www.upv.es/contenidos/torrecid  
  
Quart. Quantia  
Es concedeixen 4 beques d'ajuda a la matrícula, dotades cadascuna d'elles amb un màxim de 1.500 euros, destinats a abonar les taxes de matrícula del segon curs dels citats màsters universitaris per al curs 2018/2019, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte de la resolució en el Diari Oficial de la Generalitat Valenciana fins al 15 de setembre de 2018.  
  
València, 23 de maig de 2018.- El rector: Francisco José Mora Mas.